Tom-Christer Nilsen

Tom-Christer Nilsen (født 28. august 1969 i Askøy) er en norsk siviløkonom og politiker (H). Han var fylkesordfører i Hordaland fra 2011–2015 og fra 2015 statssekretær. Ved stortingsvalget 2017 ble han valgt inn på Stortinget for Hordaland der han var medlem av Stortingets næringskomité. Han er riksrevisor 2022–2025.

Nilsen ble medlem av fylkestinget i 1995, og var Høyres gruppeleder fra 2001. Fra 2003 til 2011 hadde han vervet som fylkesvaraordfører og i 2011 til 2015 var han fylkesordfører. For perioden 2009–2013 var han også vararepresentant til Stortinget for Hordaland. I 2015 ble han utnevnt til statssekretær ved Statsministerens kontor og i 2016 ble han utnevnt til statssekretær i Samferdselsdepartementet.

I 2021 ble han valgt av Stortinget som én av fem riksrevisorer for perioden 2022–2025.

Nilsen er sønn av politikeren Oddvard Nilsen og kommunepolitiker Torill Nilsen.

Referanser

Eksterne lenker 
 
 

 
 

Norske riksrevisorer
Høyre-politikere i Hordaland
Fylkesordførere i Hordaland
Stortingsrepresentanter 2017–2021
Stortingsrepresentanter fra Høyre
Stortingsrepresentanter for Hordaland
Fylkesordførere fra Høyre
Vararepresentanter til Stortinget
Personer fra Askøy kommune